Rettens dom (Sjette Afdeling) af 11. september 2019 – Topor-Gilka og WO Technopromexport mod Rådet
(Forenede sager T-721/17 og T-722/17)
»Fælles udenrigs- og sikkerhedspolitik – restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed – indefrysning af midler – begrundelsespligt – fejlskøn«
1.      Annullationssøgsmål – fysiske eller juridiske personer – retsakter, som berører dem umiddelbart og individuelt – restriktive foranstaltninger på baggrund af situationen i Ukraine – søgsmål anlagt af personer opført på listen over personer, der er omfattet af restriktive foranstaltninger – formaliteten – annullationssøgsmål rettet mod almengyldige retsakter – manglende søgsmålskompetence – afvisning
(Art. 263, stk. 4, TEUF og art. 275, stk. 2d, TEUF; Rådets afgørelse 2014/145/FUSP, som ændret ved afgørelse (FUSP) 2017/1418, (FUSP) 2018/392 og (FUSP) 2018/1237)
(jf. præmis 64-67)
2.      Institutionernes retsakter – begrundelse – forpligtelse – rækkevidde – restriktive foranstaltninger over for visse personer, enheder og organer på baggrund af situationen i Ukraine – mindstekrav
(Art. 296, stk. 2, TEUF; Rådets afgørelse 2014/145/FUSP, som ændret ved afgørelse (FUSP) 2017/1418, (FUSP) 2018/392 og (FUSP) 2018/1237)
(jf. præmis 74-77)
3.      Institutionernes retsakter – begrundelse – forpligtelse – rækkevidde – restriktive foranstaltninger over for visse personer og enheder på baggrund af situationen i Ukraine – indefrysning af midler, der tilhører visse personer og enheder, der er indblandet i gennemførelsen af infrastrukturprojekter på Krim og i Sevastopol – afgørelse truffet under omstændigheder, som er den pågældende bekendt, og som gør det muligt for vedkommende at forstå, hvilke konsekvenser den trufne foranstaltning har for denne – kortfattet eller stiltiende begrundelse tilladt
(Art. 296, stk. 2, TEUF; Rådets afgørelse 2014/145/FUSP, som ændret ved afgørelse (FUSP) 2017/1418, (FUSP) 2018/392 og (FUSP) 2018/1237)
(jf. præmis 78-81, 83 og 89)
4.      Annullationssøgsmål – anbringender – manglende eller utilstrækkelig begrundelse – anbringende forskelligt fra anbringendet vedrørende retsaktens materielle lovlighed
(Art. 263 TEUF og 296 TEUF)
(jf. præmis 92)
5.      Den Europæiske Union – domstolskontrol af lovligheden af institutionernes retsakter – restriktive foranstaltninger på baggrund af situationen i Ukraine – omfanget af kontrollen – bevis for grundlaget for foranstaltningen – faktuelt grundlag – oplysninger, der er konkrete, præcise og overensstemmende
(Den Europæiske Unions charter om grundlæggende rettigheder, art. 47; Rådets afgørelse 2014/145/FUSP, som ændret ved afgørelse (FUSP) 2017/1418, (FUSP) 2018/392 og (FUSP) 2018/1237)
(jf. præmis 110-114, 124, 128, 137, 150 og 157)
6.      Retslig procedure – bevisbyrde – dokumentation – bevisværdi – Unionens retsinstansers bedømmelse – kriterier
(jf. præmis 136)
7.      Den Europæiske Union – domstolskontrol af lovligheden af institutionernes retsakter – restriktive foranstaltninger på baggrund af situationen i Ukraine – omfanget af kontrollen – forhold, som den af de restriktive foranstaltninger omfattede person har anført som diskulperende forhold – omfattet
(Art. 275, stk. 2d, TEUF)
(jf. præmis 142)
8.      Fælles udenrigs- og sikkerhedspolitik – restriktive foranstaltninger på baggrund af situationen i Ukraine – indefrysning af midler, der tilhører visse personer og enheder, der er indblandet i gennemførelsen af infrastrukturprojekter på Krim og i Sevastopol – kriterier – støtte til udskillelsen af Krim og Sevastopol – besættelsesmagtens forpligtelser i henhold til den humanitære folkeret – annullationssøgsmålet har en anden genstand – åbenbart urigtigt skøn – foreligger ikke
(Rådets afgørelse 2014/145/FUSP, som ændret ved afgørelse (FUSP) 2017/1418, (FUSP) 2018/392 og (FUSP) 2018/1237)
(jf. præmis 158-160 og 162)
Angående
Søgsmål anlagt i henhold til artikel 263 TEUF med påstand om annullation af Rådets afgørelse (FUSP) 2017/1418 af 4. august 2017 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2017, L 203 I, s. 5), Rådets afgørelse (FUSP) 2018/392 af 12. marts 2018 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2018, L 69, s. 48), og Rådets afgørelse (FUSP) 2018/1237 af 12. september 2018 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed (EUT 2018, L 231, s. 27).
Konklusion
1)
Rådet for Den Europæiske Union frifindes.
2)
Sergey Topor-Gilka og OOO WO Technopromexport bærer hver deres egne omkostninger og betaler de af Rådet afholdte omkostninger.
3)
Forbundsrepublikken Tyskland og Europa-Kommissionen bærer hver deres egne omkostninger.